**Ordin nr. din 2021**

**pentru modificarea şi completarea Regulamentului de furnizare a energiei electrice la clienţii finali, aprobat prin Ordinul preşedintelui Autorităţii Naţionale de Reglementare în Domeniul Energiei nr. 235/2019 și de abrogare a Ordinului preşedintelui Autorităţii Naţionale de Reglementare în Domeniul Energiei nr. 130/2015 privind aprobarea Procedurii privind alimentarea cu energie electrică a locurilor de consum aparţinând furnizorilor, producătorilor sau operatorilor de reţea, altele decât consumul propriu tehnologic al reţelelor electrice**

Având în vedere prevederile art. 71 alin. (10), art. 36 alin. (2) lit. a), art. 44, art. 45 alin. (3), art. 52 art. 58 alin. (1) şi ale art. 61 alin. (2) din Legea energiei electrice şi a gazelor naturale nr. 123/2012, cu modificările și completările ulterioare,

în temeiul prevederilor art. 5 alin. (1) lit. c) şi ale art. 9 alin. (1) lit. t) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările și completările ulterioare,

**preşedintele Autorităţii Naţionale de Reglementare în Domeniul Energiei emite prezentul ordin**

Art. I. - Regulamentul de furnizare a energiei electrice la clienţii finali, aprobat prin Ordinul preşedintelui Autorităţii Naţionale de Reglementare în Domeniul Energiei nr. 235/2019, publicat în Monitorul Oficial al României, Partea I, nr. 7 din 7 ianuarie 2020, cu modificările şi completările ulterioare, se modifică şi se completează după cum urmează:

1. **La articolul 3 alineatul (2) după litera c) se introduce o nouă literă, litera c1) cu următorul cuprins:**

„c1) interval de decontare a dezechilibrelor - perioada de timp pentru care se calculează dezechilibrul părților responsabile cu echilibrarea;”

1. **Articolul 11 se modifică şi va avea următorul cuprins:**

"(1) În cel mult 3 zile lucrătoare de la încheierea contractului de furnizare a energiei electrice cu clientul final, cu excepţia situaţiilor prevăzute la art. 13 alin. (2), furnizorul comunică OR datele referitoare la contractul de furnizare a energiei electrice prevăzute în contractul-cadru de distribuţie, iar OR, după caz, actualizează datele locului de consum aferente contractului de reţea/încheie contract de reţea, în termen de maximum 5 zile lucrătoare de la comunicare.

(2) Prin derogare de la prevederile alin. (1) termenele de comunicare a datelor între furnizori şi OR, precum şi termenele de actualizare/modificare a contractelor de reţea sunt cele prevăzute în procedura de schimbare a furnizorului de energie, aprobată prin ordin al preşedintelui ANRE.

(3) Furnizorul comunică OR modificarea caracteristicilor unui loc de consum, care se referă la contractul de furnizare a energiei electrice încheiat pentru acel loc de consum, în cel mult 3 zile lucrătoare de la data modificării, sau după caz, de la data de la care are cunoştiintă de modificare, iar OR actualizează datele locului de consum în termen de maximum 5 zile lucrătoare de la comunicare.

(4) Alimentarea cu energie electrică a unui loc de consum este asigurată de către OR pentru perioada coexistenţei contractului de furnizare încheiat de furnizor cu clientul final, cu cel de reţea încheiat de furnizor cu OR.

(5) Contractul de furnizare se încheie, de regulă, pentru un loc de consum. În cazul în care clientul final are mai multe locuri de consum pentru care furnizorul este acelaşi, se poate încheia un singur contract de furnizare pentru toate sau o parte dintre locurile de consum, conform înţelegerii părţilor contractante. Contractul de furnizare conţine în anexe datele specifice fiecărui loc de consum, iar includerea/excluderea unui loc de consum din contract se face prin act adiţional.

(6) Furnizarea energiei electrice clienţilor beneficiari ai serviciului universal, se face în conformitate cu dispoziţiile legale în vigoare”.

1. **La articolul 12 alineatul (2) se modifică şi va avea următorul cuprins:**

“(2)La imobilele având destinația de locuință, cu mai mulţi locatari, unde există consum de energie electrică în încăperi sau instalații de folosință comună și există contor de decontare dedicat acestui consum, contractul de furnizare a energiei electrice aferent consumului părţilor comune se încheie cu proprietarul încăperilor sau instalaţiilor în folosinţă comună sau, după caz, cu asociaţia de proprietari sau cu o persoană împuternicită în acest sens. În acest caz clientul final se încadrează în categoria clienților casnici, cu excepţia situaţiei în care în aceste spaţii se desfăsoară activităţi comerciale/profesionale, caz în care clientul final se încadreaza în categoria clienților noncasnici.”

1. **Articolul 12 alineatele (4) și (5) se abrogă.**
2. **La articolul 13 după alineatul (2) se introduc patru noi alineate, alineatele (3), (4), (5), şi (6) cu următorul cuprins:**

"(3) Prin derogare de la prevederile alin. (1) asigurarea consumului de energie electrică se poate realiza:

a) în cazul furnizorilor pentru locurile proprii de consum şi în cazul OR şi OTS pentru locurile proprii de consum, altele decât consumul propriu tehnologic al rețelelor electrice, unde se desfăşoară activităţi administrative, precum şi locurile de consum reprezentând serviciile interne din staţiile electrice din energia electrică achiziţionată de pe piaţa angro,;

b) în cazul producătorilor, pentru alimentarea cu energie electrică a locurilor de consum pentru asigurarea consumului propriu tehnologic, din energia electrică produsă

(4) Operatorul economic care alimentează propriile locuri de consum, conform prevederilor alin. (3), trebuie să îndeplinească pentru aceste locuri de consum, obligaţiile de plată aplicabile furnizorilor de energie electrică rezultate din activitatea de furnizare a energiei electrice la clienţii finali, să asigure responsabilitatea echilibrării consumului de energie electrică pe piaţa angro şi să încheie contracte pentru prestarea serviciilor de reţea, conform prevederilor legale şi reglementărilor specifice, în vigoare, după cum urmează:

a) furnizorii şi producătorii încheie contract pentru prestarea serviciului de distribuţie cu OR la care este racordat locul de consum şi contract pentru prestarea serviciului de transport cu OTS, sau, în cazul unui loc de consum racordat direct la reţeaua electrică de transport (RET), doar contract cu OTS pentru prestarea serviciului de transport.

b) OR încheie contract cu OTS pentru prestarea serviciului de transport;

c) OTS încheie cu OR la care este racordat locul de consum contract pentru prestarea serviciului de distribuţie.

(5) În cazul în care asigurarea consumului propriu tehnologic de către producător se realizează în condiţiile prevăzute la alin. (3) lit. b) şi punctul de racordare al instalaţiei de alimentare cu energie electrică pentru consumul propriu tehnologic este în aceeaşi instalaţie electrică şi la acelaşi nivel de tensiune cu punctul de racordare al circuitului de evacuare în reţeaua de transport/distribuţie a energiei electrice produse, si punctele de racordare sunt în instalaţia OR sau OTS,

se procedează după cum urmează:

1. în situaţia în care în intervalele de decontare energia electrică produsă este mai mare decât energia electrică consumată:
	* 1. se aplică regula potrivit căreia energia electrică pentru asigurarea consumului propriu tehnologic este preluată din energia electrică produsă la locul de producere respectiv, iar ca energie electrică livrată în sistem se consideră diferenţa dintre energia electrică produsă şi energia electrică preluată pentru consumul propriu tehnologic în acel interval orar de decontare;
		2. pentru întreaga cantitate de energie electrică activă consumată din energia electrică produsă, conform lit. i), producătorul plăteşte:

- în cazul locului de producere racordat la RET, tariful de transport componenta de extragere a energiei electrice din reţea (TL) şi tariful pentru serviciul de sistem,

- în cazul locului de producere racordat la o reţea de distribuţie, tariful de distribuţie specific corespunzător nivelului de tensiune al punctului de delimitare, tariful de transport componenta de extragere a energiei electrice din reţea (TL) şi tariful pentru serviciul de sistem;

1. în situaţia în care în intervalele de decontare energia electrică produsă este mai mică decât energia electrică consumată, se aplică regula potrivit căreia energia electrică pentru asigurarea consumului propriu tehnologic este preluată din energia electrică produsă la locul de producere respectiv, în limita acestei producţii, în condiţiile de la lit. i) şi ii), iar diferenţa este achiziţionată de producător de pe piaţa angro sau din producţia altui loc de producere care îi aparţine, în condiţiile prevăzute la alin. (6).

(6) Pentru energia electrică achiziţionată de producător de pe piaţa angro sau din producţia altui loc de producere care îi aparţine, acesta plăteşte OR si/sau OTS la care este racordat locul de consum, tariful de distribuţie reglementat şi/sau, după caz, tariful aferent serviciului de transport pentru extragerea de energie electrică din reţea (TL) şi tariful pentru serviciul de sistem, corespunzător întregii cantităţi de energie electrică consumată la nivelul de tensiune din punctul de delimitare.”

1. **Articolul 15 se modifică și va avea următorul cuprins:**

"(1) Pentru încheierea contractului de furnizare a energiei electrice, solicitantul trebuie să prezinte furnizorului următoarele documente:

a) cererea de încheiere a contractului; în cazul solicitantului care alege o ofertă-tip, în cerere trebuie să se precizeze opţiunea acestuia privind oferta aleasă;

b) copia actului de identitate/certificatului de înregistrare la Oficiul Naţional al Registrului Comerţului al solicitantului;

c) declarație pe proprie răspundere a solicitantului:

- privind deținerea unui drept locativ, cu precizarea calității sale (proprietar/coproprietar, unic moștenitor, comoștenitor, soț, chiriaș, beneficiar rentă viageră etc);

- privind faptul că nu există litigii locative cu privire la spatiul pentru care se solicită incheierea contractului, iar în cazul în care se dovedește contrariul, exprimarea acordului pentru rezilierea contractului,

cu posibilitatea actualizării declarației, dacă este cazul, atât prin mijloace de comunicare la distanță, cât și prin acord tacit.

(2) Prezentarea documentelor prevăzute la alin. (1), precum şi încheierea contractului de furnizare a energiei electrice se pot realiza şi prin mijloace electronice, cu respectarea legislaţiei în vigoare, în situaţia în care furnizorul oferă această posibilitate de contractare.”

1. **La articolul 19, alineatul (1) literele b) şi f) se modifică şi vor avea următorul cuprins:**

"(b) obiectul, data intrării în vigoare şi durata contractului, precum şicondiţiile de reînnoire/prelungire şi de încetare a prestării serviciilor şi a contractului, cu precizarea termenelor şi a condiţiilor de denunţare unilaterală/reziliere a acestuia;

f)preţul energiei electrice, care include componenta de achizitie a energiei electrice (inclusiv tariful de transport - componenta de introducere a energiei electrice în reţea (TG)) şi componenta de funizare;”

1. **La articolul 19, alineatul (1) după litera f) se introduc patru noi litere, literele f1), f2), f3) şi f4) cu următorul cuprins:**

„f1) tarifele reglementate pentru serviciile de reţea, în vigoare la data încheieri contractului, respectiv tariful pentru serviciul de distribuţie a energiei electrice, tariful pentru serviciul de transport – componenta de extragere a energiei electrice din reţea (TL) şi tariful pentru serviciul de sistem;

f2) preţul de furnizare a energiei electrice, care include preţul energiei electrice şi tarifele reglementate pentru serviciile de reţea;

f3) după caz, valoarea componentei fixe, stabilită în lei/lună sau lei/zi şi tarifele altor servicii oferite;

f4) valoarea eventualelor impozite, comisioane, taxe şi contribuţii în vigoare la data încheierii contractului;”

1. **Articolul 20 se modifică şi va avea următorul cuprins:**
2. La cererea clientului final a unei oferte de furnizare, furnizorul este obligat să comunice într-un interval de cel mult 15 zile lucrătoare, o ofertă privind condiţiile echitabile de furnizare a energiei electrice, care conţine, obligatoriu, preţul de furnizare, termenii de plată şi data-limită de încheiere a contractului de furnizare.
3. O ofertă-tip de furnizare publicată de furnizor pe pagina proprie de internet şi la punctul unic de contact nu poate fi modificată în perioada de valabilitate a acesteia, iar clientul final poate încheia contractul de furnizare a energiei electrice în baza ofertei-tip, dacă data transmiterii cererii de încheiere a contractului în baza ofertei-tip este în perioada de valabilitate a ofertei-tip.
4. Furnizorul are obligaţia să includă în contractul de furnizare a energiei electrice toate informaţiile din oferta aleasă de client, dar fără a se limita la acestea.
5. La încheierea unui contract de furnizare a energiei electrice furnizorul îşi asumă responsabilitatea respectării tuturor obligaţiilor sale pe piaţa de energie electrică, aferente furnizării energiei electrice la locul de consum respectiv, inclusiv cele privind echilibrarea consumului de energie electrică.
6. **La articolul 21 alineatul (5) se modifică și va avea următorul cuprins:**

"(5)Convenţia de consum încheiată de furnizor cu clientul final, precum şi orice alte anexe agreate de părţi care nu contravin reglementărilor în vigoare fac parte integrantă din contractul de furnizare a energiei electrice.”

1. **La articolul 22 alineatul (1) se modifică și va avea următorul cuprins:**

"(1) Clienţii finali care au calitatea de prosumatori pot solicita furnizorilor de energie electrică cu care încheie/au încheiat contractul de furnizare a energiei electrice încheierea contractului de vânzare-cumpărare a energiei electrice produse în centralele electrice din surse regenerabile de energie cu puteri electrice instalate de cel mult 100 kW pe loc de consum şi care nu beneficiază de sistemul de promovare prin certificate verzi şi livrate în reţeaua electrică, cu respectarea Regulilor de comercializare a energiei electrice produse în centrale electrice din surse regenerabile cu putere electrică instalată de cel mult 100 kW aparţinând prosumatorilor şi a Contractului-cadru aprobate prin ordin al preşedintelui ANRE în vigoare. ”

1. **La articolul 26 alineatul (1) litera c) se modifică şi va avea următorul cuprins:**

“c) încetarea dreptului de folosinţă al clientului final asupra locului/locurilor de consum care face/fac obiectul contractului de furnizare a energiei electrice.”

1. **La articolul 30, litera n) se modifică și va avea următorul cuprins:**

„n) să primească despăgubiri/compensații, în conformitate cu prevederile art. 65 şi a reglementărilor aplicabile în vigoare;”

1. **La articolul 31 lit. h) se modifică şi va avea următorul cuprins:**

“(h) să achite OR prin intermediul furnizorului sau, după caz, direct OR, contravaloarea serviciilor de deconectare/reconectare, demontare/remontare a grupurilor de măsurare, efectuate de OR conform reglementărilor în vigoare, dacă acestea au fost executate la cererea sau din culpa sa;”

1. **La articolul 33, literele c), w) și z) se modifică și vor avea următorul cuprins:**

„c) să respecte prevederile Standardului de performanță pentru activitatea de furnizare a energiei electrice, în vigoare;”

 „z) să plătească despăgubiri/compensații conform reglementărilor aplicabile în vigoare;”

1. **La articolul 35 alineatul (2) se modifică şi va avea următorul cuprins:**

“(2) În cazul furnizării energiei electrice în baza unui contract încheiat pe piaţa concurenţială, pentru neachitarea de către clientul final în termenul scadent prevăzut în contractul de furnizare a energiei electrice a facturii reprezentând contravaloarea consumului de energie electrică aferent unui loc de consum, furnizorul are următoarele drepturi:

a) să aplice penalităţi de întârziere în termenul şi în condiţiile prevăzute în contractul de furnizare a energiei electrice;

b) să solicite clientului final constituirea/actualizarea/reconstituirea garanţiei financiare, în conformitate cu Procedura privind regimul garanţiilor financiare constituite de către clienţii finali la dispoziţia furnizorilor de energie electrică, în vigoare şi/sau a prevederilor contractuale;

c) să solicite OR întreruperea alimentării cu energie electrică a locului de consum, cu condiţia transmiterii către clientul final, printr-o modalitate de comunicare agreată de părţi prin contractul de furnizare a energiei electrice, a unui preaviz cu minimum 5 zile lucrătoare înainte de data prevăzută pentru întreruperea alimentării cu energie electrică;

d) să rezilieze contractul de furnizare a energiei electrice, în următoarele condiţii cumulative:

i) a comunicat clientului final preavizul de deconectare;

ii) a comunicat clientului notificarea de reziliere a contractului cu minimum 15 zile înainte de data rezilierii şi clientul final nu a achitat factura până în ziua anterioară datei de reziliere; notificarea de reziliere a contractului de furnizare a energiei electrice este un document distinct în forma stabilită de către furnizor şi conţine data la care se reziliază contractul.**”**

1. **La articolul 35, după alineatul (7) se introduc două alineate noi, alineatele (71) și (72) cu următorul cuprins:**

“(71) În cazul locurilor de consum deconectate de la rețeaua de alimentare cu energie electrică, pentru neplata contravalorii facturii emise în baza contractului de furnizare a energiei electrice, furnizorul are obligația să comunice OR solicitarea de reconectare a locului de consum, după confirmarea îndeplinirii de către clientul final a obligațiilor de plată către furnizor, conform reglementărilor în vigoare.

(72) Transmiterea de către furnizor a solicitării de reconectare a locului de consum deconectat pentru neplata facturii prevăzute la alin. (71) se face printr-un procedeu convenit cu OR, care să asigure verificarea respectării de către furnizor a timpului de transmitere prevăzut în standardul de performanță pentru activitatea de furnizare a energiei electrice.”

1. **Articolul 35 alineatul (8) se abrogă.**
2. **Articolul 39 se modifică şi va avea următorul cuprins:**

„(1) Furnizorii de energie electrică, cu excepţia celor care nu desfăşoară activitate de furnizare a energiei electrice, trebuie să asigure oferte-tip cel puţin pentru clienţii casnici şi clienţii finali noncasnici mici.

(2) Furnizorii publică ofertele-tip, cumulativ, prin următoarele mijloace proprii:

a) pe pagina proprie de internet;

b) în aplicaţia informatică „Comparator al ofertelor-tip de furnizare a energiei electrice“ publicată pe pagina de internet a ANRE;

c) la punctul unic de contact.

(3) Oferta-tip publicată pe pagina proprie de internet şi la punctul unic de contact trebuie să conţină cel puţin următoarele informaţii:

* 1. datele de identificare ale furnizorului ofertant;
	2. perioada de valabilitate a ofertei-tip, ce reprezintă perioada în care poate fi acceptată de către client oferta-tip pentru a beneficia de aceasta;
	3. perioada de aplicare a ofertei – tip, ce reprezintă perioada în care se aplică preţul din oferta-tip şi condiţiile asociate;
	4. tipul clientului final care poate opta pentru oferta respectivă;
	5. perioada de facturare;
	6. preţul energiei electrice, care include componenta de achiziţie a energiei electrice (inclusiv tariful de transport - componenta de introducere a energiei electrice în reţea (TG) şi componenta de furnizare;
	7. tarifele reglementate pentru serviciile de reţea, în vigoare la data încheierii contractului, respectiv tariful pentru serviciul de distribuţie a energiei electrice, tariful pentru serviciul de transport – componenta de extragere a energiei electrice din reţea (TL) şi tariful pentru serviciul de sistem;
	8. preţul de furnizare a energiei electrice, care include preţul energiei electrice şi tarifele reglementate pentru serviciile de reţea;
	9. valoarea impozitelor, comisioanelor, taxelor şi contribuţiilor stabilite prin dispoziţiile legale în vigoare, valabile la data publicării ofertei;
	10. valoarea componentei fixe stabilită în lei/lună sau lei/zi, dacă oferta-tip include această componentă;
	11. descrierea serviciilor oferite; în cazul în care este oferit un „pachet de servicii“, prin includerea în acesta, pe lângă furnizarea energiei electrice, şi a altor servicii, se vor prezenta condiţiile în care se oferă acestea, iar pentru fiecare serviciu se vor specifica informaţiile corespunzătoare categoriei de servicii din care face parte;
	12. termenele, modalităţile şi condiţiile de plată a facturii;
	13. opţiunile privind modul de transmitere a facturii, printre care şi transmiterea pe cale electronică;
	14. durata contractului, condiţiile de reînnoire/prelungire şi de încetare a prestării serviciilor şi a contractului, cu precizarea termenelor şi a condiţiilor de denunţare unilaterală a acestuia;
	15. modalitatea de acceptare a ofertei-tip;
	16. documentele necesare pentru încheierea contractului;
	17. principalele condiţii contractuale inclusiv eventuale comisioane de încetare a contractului de furnizare în condiţiile prevederilor art. 29 alin. (4);
	18. alte condiţii.

(4) În cazul furnizării energiei electrice în regim de serviciu universal, la modificarea tarifelor reglementate pentru serviciile de reţea, noile valori se aplică la preţul de furnizare a energiei electrice prevăzut la alin. (3) lit. h), de la data intrării în vigoare a acestora.”

1. **La articolul 44 alineatul (3) litera b) se modifică şi va avea următorul cuprins:**

„(b) în situaţia în care clientul final nu transmite indexul autocitit în intervalul de timp şi în condiţiile comunicate de furnizor, pe baza consumului estimat de energie electrică prevăzut în convenţia de consum; convenţia de consum se încheie de către furnizor cu clientul final odată cu încheierea contractului de furnizare în baza datelor de consum transmise furnizorului de către OR.”

1. **La articolul 44 alineatul (3), după litera b) se introduc două noi litere b1) şi b2) cu următorul cuprins:**

„(b1) Datele de consum transmise furnizorului de către OR prevăzute la lit. b), se stabilesc de către OR, după caz, pe baza:

(i) consumului de energie electrică înregistrat la locul de consum în perioada similară a anului precedent sau a consumului de energie electrică determinat ţinând cont de cele mai recente citiri efectuate de OR;

(ii) profilului de consum anual, determinat de OR pentru categoria respectivă de client final în cazul în care pentru locul de consum nu există istoric de consum.

(b2) Convenţia de consum încheiată şi agreată de către clientul final cu furnizorul, se transmite OR de către furnizor, prin mijloacele de comunicare convenite prin contractul de distribuţie a energiei electrice, iar OR are obligaţia de a utiliza valorile din convenţia de consum la stabilirea consumului de energie electrică facturat furnizorului în cazul în care la locul de consum nu se citeşte indexul de către OR sau nu se transmite indexul autocitit de către clientul final”.

1. **La articolul 44 după alineatul (4) se introduc trei noi alineate, alineatele (5), (6) şi (7) cu următorul cuprins:**

„(5) În cazul schimbării furnizorului, dacă clientul casnic/clientul noncasnic mic comunică noului furnizor indexul autocitit la data transmiterii notificării de schimbare a furnizorului, acesta are obligaţia de a prelua şi de a transmite OR indexul autocitit de clientul final, odată cu comunicarea la OR a datelor referitoare la contractul de furnizare.

(6) Indexul autocitit prevăzut la alin. (5) se ia în considerare de către OR la stabilirea consumului de energie electrică în procesul de schimbare a furnizorului dacă OR nu are programată citirea contorului în perioada cuprinsă între data transmiterii notificării de schimbare a furnizorului şi data schimbării furnizorului.

(7) În cazul în care clientul final nu transmite conform prevederilor alin. (5) indexul autocitit, OR are obligaţia citirii indexului echipamentului de măsurare în perioada cuprinsă între data transmiterii notificării de schimbare a furnizorului şi data schimbării efective a furnizorului.”

1. **La articolul 45 alineatul (2) se modifică și va avea următorul cuprins:**

„(2) Convenţia de consum poate fi modificată oricând pe parcursul derulării contractului de furnizare a energiei electrice, la iniţiativa clientului final, conform art. 30 lit. s) sau la iniţiativa furnizorului/OR, cu cel puţin 15 zile lucrătoare înainte de începerea perioadei de facturare, în situaţia în care se constată diferenţe semnificative între consumul lunar estimat conform convenţiei de consum şi consumul efectiv determinat între două citiri consecutive efectuate de OR. În cazul în care părtile nu convin asupra consumului de energie electrică prevăzut în conventia de consum, furnizorul notifică, în mod corespunzător clientul final privind dreptul acestuia de a denunţa unilateral în mod gratuit contractul de furnizare a energiei electrice.”

1. **Articolul 46 alineatul (3)** **se modifică și va avea următorul cuprins:**

„(3) Pentru punctul/punctele de măsurare la care, locurile de consum nu sunt dotate cu echipamente de măsurare cu înregistrare la nivel de interval de decontare a dezechilibrelor, OR determină valorile fiecărui interval de decontare a dezechilibrelor aferente consumului pe baza unui profil specific de consum, aplicabil pentru categoria respectivă de client final sau pe baza profilului rezidual de consum.”

1. **La articolul 51, după alineatul (5) se introduce un nou alineat, alineatul (6) cu următorul cuprins:**

„(6) La solicitarea clientului final furnizorul este obligat să pună la dispoziția acestuia o copie a facturii, astfel:

a) dacă solicitarea a fost transmisă prin poștă, fax sau poștă electronică, copia facturii se transmite prin același mijloc de comunicare prin care solicitarea a fost primită, sau conform solicitării clientului final, în termen de 2 zile lucrătoare de la primire;

b) dacă solicitarea se face prin prezentarea clientului final la sediul furnizorului/punctul unic de contact/punctele de informare regională/locală, după caz, sau prin intermediul unui centru de telefonie, copia facturii este pusă imediat la dispoziția clientului final, dacă acesta nu solicită altfel, situație în care transmiterea facturii se realizează cu respectarea termenului prevăzut la lit.a).”

1. **La articolul 53, alineatul (1) se modifică și va avea următorul cuprins:**

„(1) Furnizorul de energie electrică este obligat să analizeze plângerile clienților finali privind facturarea, comunicate furnizorului în termen de 30 de zile de la data emiterii facturii, și să transmită acestora rezultatul analizei efectuate, în termenele prevăzute în *Standardul de performanță pentru activitatea de furnizare a energiei electrice* în vigoare.”

1. **La articolul 53 după alineatul (1) se introduc patru alineate noi, alineatele (11), (12), (13) și (14) cu următorul cuprins:**

„(11) În situația în care soluționarea plângerii implică verificarea datelor măsurate, la data transmiterii către OR a solicitării de verificare a datelor contestate, furnizorul înștiințează clientul final asupra acestui aspect. Comunicarea informațiilor între furnizor, operatorul de rețea și clientul final se realizează cu respectarea termenelor prevăzute în *Standardul de performanță pentru activitatea de furnizare a energiei electrice,* în vigoare și prin mijloacele de comunicare convenite între aceștia.

(12) În situația în care furnizorul constată, în urma analizării plângerii/primirii răspunsului de la OR, că respectiva plângere nu este întemeiată, comunică clientului final acest lucru, în termenele prevăzute în *Standardul de performanță pentru activitatea de furnizare a energiei electrice*, în vigoare, iar clientul final este obligat să efectueze plata facturii.

(13) În situația în care furnizorul constată, în urma analizării plângerii/primirii răspunsului de la OR, că respectiva plângere este întemeiată, anulează/stornează factura respectivă și emite o nouă factură, cu decalarea corespunzătoare a termenului de plată. Furnizorul comunică clientului final rezultatul final în termenele prevăzute în *Standardul de performanță pentru activitatea de furnizare a energiei electrice*, în vigoare.

(14) În situația în care clientul final achită factura, dar, se dovedește ulterior efectuării plății că suma facturată a fost mai mare decât cea corect calculată, plângerea fiind întemeiată, furnizorul restituie clientului final, diferența dintre suma încasată și cea corect calculată, inclusiv dobânzi penalizatoare calculate pentru suma încasată necuvenit, egale cu nivelul dobânzilor penalizatoare prevăzute în contract pentru neplata la termen de către clientul final a facturilor de energie electrică, conform prevederilor legale în vigoare.”

1. **La articolul 65, alineatul (3) se modifică și va avea următorul cuprins:**

„(3) Clientul final are dreptul să primească compensații pentru nerespectarea de către furnizor a obligatiilor prevăzute în *Standardul de performanță pentru activitatea de furnizare a energiei electrice*, în vigoare.”

1. **La articolul 65 alineatul (4) se abrogă.**
2. **Articolul 66 se abrogă.**
3. **Articolul 67 se abrogă.**
4. **Articolul 71 se abrogă.**
5. **La articolul 73, alineatul (2) se modifică și va avea următorul cuprins:**

„(2) Pentru nerespectarea nivelurilor garantate a activității de furnizare a energiei electrice, furnizorul are obligația să plătească o compensație clientului final afectat, în cuantumul și în condițiile prevăzute în *Standardul de performanță pentru activitatea de furnizare a energiei electrice*, în vigoare.”

1. **La articolul 73, alineatul (3) se abrogă.**
2. **La articolul 74 se introduce un nou alineat, alineatul (2), cu următorul cuprins:**

„(2) În situaţia unor modificări ale statutului juridic a furnizorului/OR, în sensul fuziunii/divizării/transformării, operatorul economic rezultat sau operatorii economici rezultați au obligaţia de a modifica sau, după caz, de a elabora procedurile/metodologiile care decurg din prevederile prezentului regulament în termen de 90 de zile de la data de la care operaţiunile respective îşi produc efectele.”

**Art. II.** – În cazul furnizorului/OR care a înregistrat modificări ale statutului juridic, în sensul fuziunii/divizării/transformării, operatorul economic rezultat sau operatorii economici rezultați au obligaţia de a modifica sau, după caz, de a elabora procedurile/metodologiile care decurg din reglementările în vigoare, în termen de 30 de zile de la data fuziunii/divizării/transformării~~.~~

**Art. III**. În termen de maximum 3 luni de la intrarea în vigoare a prezentului ordin, furnizorii de energie electrică comunică clienţilor finali convenţia de consum prevăzută la art. 44 alin. (3) lit b1). Conventia de consum comunicată de furnizor devine aplicabilă după 15 zile lucrătoare de la data comunicării de către furnizor dacă în acest termen clientul final nu solicită furnizorului modificarea acesteia. În cazul în care părtile nu convin asupra consumului prevăzut în convenţia de consum furnizorul notifică, în mod corespunzător clientul final privind dreptul acestuia de a denunţa unilateral în mod gratuit contractul de furnizare a energiei electrice.

**Art. IV –** Prevederile de la articolul I punctele 25, 26, 27 şi 33 intră în vigoare la data abrogării Ordinului preşedintelui Autorităţii Naţionale de Reglementare în Domeniul Energiei nr. 118/2015 privind aprobarea Standardului de performanţă pentru activitatea de furnizare a energiei electrice.

**Art. V -** Prevederile de la articolul I punctele 29, 30 şi 31 intră în vigoare la data de 1 iulie 2021.

**Art. VI -** La data intrării în vigoare a prezentului ordinse abrogă Ordinul preşedintelui Autorităţii Naţionale de Reglementare în Domeniul Energiei nr. 130/2015 privind aprobarea Procedurii privind alimentarea cu energie electrică a locurilor de consum aparţinând furnizorilor, producătorilor sau operatorilor de reţea, altele decât consumul propriu tehnologic al reţelelor electrice, publicat în Monitorul Oficial al României, Partea I, nr. 628 din 18 august 2015.

**Art. VII**. -Operatorii economici din sectorul energiei electrice duc la îndeplinire prevederile prezentului ordin, iar entităţile organizatorice din cadrul Autorităţii Naţionale de Reglementare în Domeniul Energiei urmăresc respectarea prevederilor prezentului ordin.

**Art. VIII**. – Prezentul ordin se publică în Monitorul Oficial al României, Partea I.

**Preşedintele Autorităţii Naţionale de Reglementare în Domeniul Energiei**

**Dumitru CHIRIȚĂ**